הוועדה המיוחדת לפניות הציבור, כנסת 20, פרוטוקול מספר 115, 2017-10-24 12:00

ישראל אייכלר: משום כבודם של האנשים שהגיעו בזמן, אני פותח את הדיון של הוועדה לפניות הציבור בנושא היערכות לקראת הילולת רחל אימנו.

ישראל אייכלר: אני יודע שכבר נערכו ישיבות תיאום עם כל הנוגעים בנושא ואני מברך על כך.

ישראל אייכלר: יש כאן ניסיון של כמה וכמה שנים, ניסיון כזה וניסיון אחר.

ישראל אייכלר: גם כמויות הבאים השתנו במשך השנים.

ישראל אייכלר: אגד, המשטרה והמרכז הארצי למקומות קדושים כבר התכנסו לקראת ההילולה ואנחנו באנו לקבל דיווח איך אנחנו מבטיחים את זרימת המתפללים בצורה הכי בטוחה, בלי ליצור עומסים.

ישראל אייכלר: אגב, אני תמיד אומר ואני אומר גם עכשיו, העומסים הם חלק מהסכנה הביטחונית גם, לא רק הסכנה הבטיחותית.

ישראל אייכלר: המקרה שלפני כמה שנים, שאנשים נסגרו באוטובוסים ממש ליד מחנה הפליטים, בגלל שלא הייתה להם אפשרות לא להיכנס ולא לצאת, היא סכנה ביטחונית לא פחות מאשר אם הם היו הולכים ברגל למשל, שגם אמרו שזה סכנה.

ישראל אייכלר: אנחנו נדון גם על זה.

ישראל אייכלר: בכל שנה יש בקשה לאפשר עלייה ברגל ובדרך כלל המשטרה אומרת שזו סכנה.

ישראל אייכלר: אנחנו נשמע גם עכשיו מה הם אומרים.

<שחר פיירמן: שלום, שלום רב.

ישראל אייכלר: שלום שחר חדש במזרח התיכון.

ישראל אייכלר: תדע לך שחר, שלכבודך חיכינו 10 דקות, אבל הדקה ה-11 היא כבר - --

<שחר פיירמן: אני מתנצל.

<שחר פיירמן: אני לא מקומבן כמו המשטרה, לוקח לי קצת יותר זמן.

ישראל אייכלר: מצטרף לשולחן מנהל המרכז הארצי למקומות הקדושים.

ישראל אייכלר: מאד קשה לו לבוא לפה כל שנה – פעמיים בשנה – פעם בל"ג בעומר ופעם במקרה הזה, אבל מה לעשות, זה הסבל שלכם.

<שחר פיירמן: כנראה שחיים דיבר איתכם.

ישראל אייכלר: כן, כן, כי הוא איש מעשי.

ישראל אייכלר: הוא שואל למה צריך את הדיונים, אבל הציבור צריך לדעת וזכותו לשמוע על הדברים הטובים שאתם עושים, גם לפני וגם אחרי ולקבל דיווח.

ישראל אייכלר: אנחנו קיבלנו תשובות מאגד, נשמע גם את זה עכשיו ולכן לא אאריך.

ישראל אייכלר: תהיה גם התייחסות של תת ניצב דורון תורג'מן, שנתן לנו את הדברים שלו, אבל יש לנו את הכבוד לארח פה את סגן המפקד של קדם, ניצב משנה משה פינצי וסגן ניצב שימי מרציאנו וכל האנשים הטובים.

ישראל אייכלר: אחד חסר לי פה, אני כבר התחלתי להגיד את זה קודם למנהלת, יש לנו פה עובד בכנסת שמתפלל איתנו מנחה והוא לא מחסיר כמעט יום בקבר רחל.

ישראל אייכלר: אני לא יודע אפילו את שמו.

ישראל אייכלר: אמרתי לו שיש מחר דיון, אז הוא מאד שמח וחשבתי שהוא יהיה.

<קריאה: אולי - - -

ישראל אייכלר: יכול להיות שזו הסיבה.

ישראל אייכלר: אז אנחנו ניתן את זכות הדיבור הראשונה למנהל המרכז הארצי למקומות הקדושים, יוסף שוינגר, בבקשה.

<יוסף שוינגר: טוב, אלף אני כן מודה על הדיון.

<יוסף שוינגר: רק אני קיבלתי את ההודעה באיחור, אבל חס וחלילה.

<יוסף שוינגר: כל הדיון יבורך.

<יוסף שוינגר: זה כמובן תורם וזו לא הפעם הראשונה אגב שאנחנו מקיימים פה דיונים ולא היה דיון אחד, אני חושב, שלא הפרתם אותנו והעניין עצמו יצא מבורך.

<יוסף שוינגר: כמו כל שנה המרכז הארצי והעובדים - ונמצא מולנו פה שחר פיירמן, שהוא מנהל האתר מטעם המרכז - נערכים להילולה בשורה של היבטים ונושאים.

<יוסף שוינגר: אם זה סדרנות, שירותים משירותים שונים, אם זה כב"ה, מד"א, העמדת שירותים מיוחדים.

<יוסף שוינגר: זאת אומרת שמשירותים ממש וכל הנלווה, שזה מחסומים וכל מה שיכול להקל על המגיעים לקבר רחל, אליו וממנו.

<יוסף שוינגר: יש פה עוד היבט, שזה ההיבט התנועתי.

<יוסף שוינגר: אנחנו לא מתערבים בקטע הזה.

<יוסף שוינגר: אנחנו יותר ת"פ של משטרת ישראל מקבלים את ההנחיות מהם.

<יוסף שוינגר: אנחנו מקבלים רשימת דרישות כמו כל שנה מהמשטרה.

<יוסף שוינגר: זה יכול להיות ממרחב קדם, זה יכול להיות ממת"ח עוז, מקציני הרישוי.

<יוסף שוינגר: אנחנו אמורים לעמוד בכל המטלות וברגע שאנחנו הצבנו את כל האלמנטים שנתבקשנו, מבחינתנו המרכז הארצי נערך להילולה כדבעי.

<יוסף שוינגר: יש וקורה, הרב אייכלר – ואתה עד לזה – שיש לפעמים לחצים של מספר שעות, שאנחנו קוראיםם להם הפיקים של לקראת השקיעה ביום השני או בלילה, בשעות מעשר בלילה ועד שתיים בלילה וכאן צריך שנייה להסתכל בצורה אובייקטיבית.

<יוסף שוינגר: אסור לשכוח שקבר רחל, ככל ששיפצנו את האתר, מגיעים יותר ויותר אנשים וכנ"ל גם להילולה.

<יוסף שוינגר: אבל אסור לשכוח שמדובר במתחם שהוא לא יכול להחיל בזמן נתון יותר מ-700-800 איש.

<יוסף שוינגר: ולכן מה אנחנו עושים במקרה ובשעה נתונה מגיעים 10,000 איש?

<יוסף שוינגר: אם ניקח גם את כל גאוני העולם ואת כל המומחים הכי בינלאומיים לנושא התעבורה, אנחנו נלמד שבמידה מסוימת צריך במידה מסוימת לפעמים גם לעכב, כי אי אפשר לקלוט.

<יוסף שוינגר: זה לא הכותל המערבי או רשב"י, שאנשים יכולים להתפרש על שטח.

<יוסף שוינגר: השטח מאד מתוחם ומגודר.

<יוסף שוינגר: ולכן לפעמים אנחנו צריכים לקרוא לציבור להתאזר בסבלנות, לחכות, כי בסופו של דבר זה הכל בא על חשבון המתפללים.

<יוסף שוינגר: מה אני מתכוון שבא על חשבון המתפללים – אם אני אגיד למתפלל אל תהיה במקום יותר מ-3-4 דקות, כי תתחשב בבאים אחריך, יבוא אלי בטענות ויגיד אנחנו באנו להתפלל, אנחנו לא באנו להיות זה.

<יוסף שוינגר: לפעמים באין ברירה בעזרת נשים, אנחנו מאיצים בנשים כמה שיותר להתקדם, על מנת להתחשב בבאות אחרייך.

<יוסף שוינגר: ויש תופעה מאד מעניינת, שבקרב רחל יש פי ארבעה נשים, או אפילו פי חמישה בהילולה.

ישראל אייכלר: זה אך טבעי.

ישראל אייכלר: תמיד היה.

<יוסף שוינגר: כן, בהילולה.

<יוסף שוינגר: ואין אישה כמעט, שאם נשאל אותה לפני שהיא מגיעה לקבר רחל, שלא קיבלה על עצמה לגמור את ספר תהילים ליד המצבה.

<יוסף שוינגר: אני לא מדבר את הפרק של אותו יום אלא את כל הספר.

ישראל אייכלר: מתי, ביום ההילולה?

<יוסף שוינגר: ביום ההילולה וכל שנה ניגשות אלי מאות נשים בצעקות – קיבלנו על עצמו לסיים את ספר תהילים.

<יוסף שוינגר: אבל אתה יודע שאם תיתן לכל אישה לסיים את ספר התהילים, הדור יגיע בערך עד קניון מלחה וגם אז לא זה.

<יוסף שוינגר: לכן צריך להתאזר פה נורא בסבלנות.

<יוסף שוינגר: אני צריך להגיד מילה טובה למשטרה, שבאמת ישבה והשקיעה בזה אנרגיות רבות, בכל תכנון התעבורה, אב, הרב אייכלר, אני אומר יכול ויהיו לפעמים מחוזות שלנשים אין סבלנות או שאנשים לא מוכנים לחכות.

<יוסף שוינגר: יש דברים שעדיין לנו אין את הפתרונים.

<יוסף שוינגר: אדרבא, אולי נשמע ונחכים.

<יוסף שוינגר: המקום עדיין קטן.

ישראל אייכלר: תודה רבה הרב שוינגר.

ישראל אייכלר: אני באמת רוצה לציין, גם בשנה שעברה ביקשנו, כולם צריכים להתאזר בסבלנות.

ישראל אייכלר: קודם כל אני לא סמכות הלכתית, אבל עד כמה שאני יודע, אין שום עניין לקבוע דווקא ביום ההילולה לגמור את כל תהילים ליד המצבה.

ישראל אייכלר: בסדר?

ישראל אייכלר: מי שמוצא כזה מקור לעניין הזה, שיבוא אלי.

ישראל אייכלר: אין דבר כזה.

ישראל אייכלר: היא יכולה להגיד את כל תהילים בבית, בדרך והיא יכולה להגיד את כל תהילים ביום אחר כשדליל שם.

<יוסף שוינגר: וגם לא ליד המצבה.

ישראל אייכלר: זה לא חייב להיות גם ליד המצבה.

ישראל אייכלר: אבל אתה יודע מה, כשאפשר, לא איכפת לי, אבל כשזה מזיק לאחרים, אם הייתי רב פוסק הלכות הייתי אומר שזה אפילו אסור, כי אתה מזיק לאחרים.

ישראל אייכלר: אין לך שום זכות לקחת מאחרים.

ישראל אייכלר: מרחב לאחרים, מה שנקרא.

ישראל אייכלר: לגבי התופעה שאתה אומר שיש שם יותר נשים, אני לא הבנתי למה כשהייתי שם הצעקות בעזרת הנשים של הסדרניות, זה בלתי אפשרי.

ישראל אייכלר: אצל הגברים לא שמעתי כאלה צעקות.

ישראל אייכלר: זה ממש בושה גם לאמא רחל וגם למתפללות.

ישראל אייכלר: צריך לתת להן.

ישראל אייכלר: אמנם לא צריך לאפשר לעמוד שם הרבה זמן, אבל לא לצעוק.

ישראל אייכלר: זה ממש.

ישראל אייכלר: וגם בגלל המצב הביטחוני שם, אני יודע שתפקידה של המשטרה, השוטר צריך המון המון המון סבלנות בכל מיני מקרים, כמעט בכל יום.

ישראל אייכלר: בכל מפגש עם כל נהג, אבל בפרט במקום קדוש כזה, צריך לזכור שאנשים לא באו שם להפגנה, הם באו להתפלל.

ישראל אייכלר: ולכן צריך לאפר כמה שאפשר זרימה.

ישראל אייכלר: אני עכשיו באמת רוצה לאפשר למשטרה, לניצב משנה משה פינצי, סממ"ר קדם קודם ואחר כך לשימי מרציאנו, להגיד לנו איך אתם באמת נערכים הן בצד הביטחוני, שלא תהיה בעיה.

ישראל אייכלר: האם יש אפשרות לאפשר הליכה רגלית בשעות מסוימות ואיך אתם נערכים.

ישראל אייכלר: בבקשה.

<משה פינצי: קודם כל כבוד יושב הראש אני מברך על הדיון שהוא לפני ולא אחרי, תמיד עדיף לפני.

<משה פינצי: מפקד המחוז נמצא היום בפגישה עם משפחות שכולות, בעקבות האירוע בהר הבית וזה קצת נערך מעבר למה שתוכנן, אז הוא אמור להגיע.

<משה פינצי: כשהוא יגיע אז הוא ייתן את הדברים שלו והוא יתייחס אליהם.

<משה פינצי: מפקד המרחב גם שלח את ההתייחסות לוועדה מטעמים שהוא לא נמצא.

<משה פינצי: לעצם העניין.

<משה פינצי: אנחנו נמצאים אחרי עבודת מטה סדורה, שכוללת את כל המערכים, לא עשינו הנחות, כולל סיורי שטח והכנות, על פי מה שנקרא לפי הספר ולפי ההנחיות.

<משה פינצי: ההנחיות כללו את כל הגורמים, החל ממפקד המחוז ודרך רמת המרחב ובטח ובטח ברמת התחנה, ששימי אמון עליה.

<משה פינצי: העבודה כללה תיאום וסיכום עם כלל הגורמים, החל עם ידידי הרב שוינגר ושחר מהמקומות הקדושים וצה"ל וגופי ההצלה האחרים – מד"א, כב"ה וכו' וכולל אגד כמובן, שהם חלק מההיערכות והעירייה, למרות שזה לא בתחום המוניציפאלי שלה, אבל היא נותנת גם את היד וגם את הסיוע בכל מה שהם נדרשים, בגלל התפר שבין איו"ש וירושלים.

<משה פינצי: אנחנו מודעים לכך שאנחנו הולכים לאירוע דתי, שאנחנו רוצים לאפשר חופש פולחן ותפילה.

<משה פינצי: אנחנו אחרי ניסיון גם ברמת מרחב של שנה קודמת.

<משה פינצי: אנחנו מודעים לכל ההיבטים, גם להיבט הביטחון, גם להיבט הסדר, גם לרגישות של האירוע וכו' ובהתאם לזה אנחנו גם מתדרכים ונותנים את ההנחיות לשוטרים שלנו, שהם יהיו חלק מהאירוע.

<משה פינצי: לגבי נושא הבטיחות, שהוא בעצם מוביל.

<משה פינצי: בראש ובראשונה, כבוד יושב הראש, הרי יש מקדם תפוסה.

<משה פינצי: הקבר עצמו, המקום עצמו יכול להחיל 265 גברים ו-160 נשים ומפה אנחנו יוצאים לעבודות המטה והתכנון.

<משה פינצי: אנחנו יודעים כמה אנשים יכולים להיות בקבר בו זמנית – נשים וגברים, כמה אנשים יכולים להיות בסובה, איפה שאנחנו מגדירים את התנועה ואנחנו לוקחים מקדם מרחוב הרוזמרין.

<משה פינצי: בשונה משנים קודמות בעצם הפקנו את כל הלקחים מהשנים האחרונות.

<משה פינצי: מול הלקח נתנו בעצם איזה שהוא סוג של מענה.

<משה פינצי: זה כולל – נגיד אני מתחיל מרחוב הרוזמרין, אז יהיו שם אמבטיות שמרכזות בעצם את הקהל, מתחמים שהקהל מגיע אליו, הקהל הראשון שמגיע.

<משה פינצי: אחר כך הוא עובר למתחם יותר קטן ואז עולה לאוטובוס, כדי שהכל יהיה בצורה מסודרת, עם סדרנים של המקומות הקדושים, עם סימון מקומות ומבלי לסכן את האנשים שנמצאים שם, כולל אבטחה של האזור וכמובן הסדרי תנועה מתאימים.

<משה פינצי: השיטה בעצם תהיה לוויסות המתפללים החל ממתחם הקבר, ששם זה נתון.

<משה פינצי: אנחנו לא יכולים לשנות אותו, אנחנו לא יכולים להגדיל את האנשים שנכנסים לתוך מתחם הקבר וכלה בסובה עצמה, אנחנו רוצים ליצור מצב שאין שם, כמובן עד כמה שאפשר, עד כמה שאין שם לא דוחק ולא צפיפות.

<משה פינצי: הוויסות של האנשים ייעשה באמצעות הסדרנים של המקומות הקדושים וכמובן בפיקוח ובקרה שלנו, כשיש לנו סמכות לכל קצין להכניס את כמות האנשים שמתאימה גם בהיבט של הבטיחות וגם כמובן בהיבט של הביטחון.

ישראל אייכלר: כמה אנשים אתה חושב יגיעו השנה?

ישראל אייכלר: כי היו שנים שהיה - - -

<משה פינצי: יש כמובן עלייה, תודה לאל, בכמות האנשים שמגיעים.

ישראל אייכלר: כן, כמה?

<משה פינצי: שנה שעברה בערך כ-75,000 איש שפקדו.

<משה פינצי: אני מעריך שגם השנה יהיה מספר דומה, אם לא יותר.

<משה פינצי: ככל שנאפשר את ההגעה של האנשים ונעשה את זה יותר נכון ויותר מסודר, אז אני מעריך שכמות האנשים תעלה.

ישראל אייכלר: הריכוז הזה ברוזמרין זה לא סכנה לתושבי המקום?

<משה פינצי: לא, ברוזמרין - - - זו נקודה שאנחנו נמצאים בה, מאבטחים את - - -, זה שטח שאנחנו שולטים בו.

<משה פינצי: זה בסדר גם מבחינת הנושא של הביטחון וגם הנושא של האבטחה.

<משה פינצי: אין לנו שום בעיה עם הריכוז ברוזמרין.

<משה פינצי: אנחנו ערוכים אליו, מסודרים.

ישראל אייכלר: אני אומר את זה גם במירון וגם פה.

ישראל אייכלר: אתם אומרים דבר נכון, והרב שוינגר אמר, אתה אמרת, שיש מספר נתון של אנשים שיכולים להיכנס ולהיות בו זמנית במקום, אבל יש – וסליחה שאני חוזר על עצמי – עניין של סירקולציה.

ישראל אייכלר: מישהו פעם סיפר לי פה כמה ליטרים, אלפי ליטרים של דם אדם מזרים בגופו ביום, אני ממש לא האמנתי.

<משה פינצי: עם הלב.

<משה פינצי: אני קראתי את פרוטוקול הוועדה ודיברת על זה.

ישראל אייכלר: בדיוק, אני חוזר על אותו דבר.

<משה פינצי: אנחנו באנו מוכנים.

ישראל אייכלר: הנה, אתם באתם מוכנים.

ישראל אייכלר: הפתרון לשאלה הזאת של הקהל הזה – זרימה.

ישראל אייכלר: לא לעמוד.

<משה פינצי: זה בדיוק מה שאמרנו.

<משה פינצי: הלב, כבוד יושב הראש, יהיה קצין אג"מ של תחנת עוז, שבעצם עושה את אותה סירקולציה שאתה מדבר עליה.

<משה פינצי: אנחנו יודעים כמה יהיו בקבר, כמובן בתיאום עם הסדרנים של שחר ושלי.

<משה פינצי: זה הלב שאתה מדבר עליו, זה בדיוק זה.

ישראל אייכלר: כן, זה הפתרון היחיד.

<משה פינצי: זה אותו פיתרון שמדברים עליו.

ישראל אייכלר: מה אתה אומר למשל על הליכה רגלית משמונה עד שתיים בלילה?

<משה פינצי: לגבי הליכה רגלית: ה - - - של הליכה רגלית היא בחירום.

ישראל אייכלר: היא?

<משה פינצי: היא בחירום.

<משה פינצי: באירוע שאנחנו נצטרך - - -

ישראל אייכלר: לפנות.

<משה פינצי: בדיוק.

<משה פינצי: יש לנו כמה מקרים, אנחנו גם עושים – בלשון המקצועית שלנו זה נקרא – מש"ם – היערכות ממש, עם התרחישים לכל אירוע ואירוע.

<משה פינצי: העדיפות – שאטלים, אנחנו מסודרים עם אגד, היערכות מסודרת.

ישראל אייכלר: אנחנו נשמע אותם, כן.

<משה פינצי: שאטלים שיכניסו ויוציאו אנשים מחוץ לקבר.

ישראל אייכלר: מהרוזמרין ועד הרוזמרין.

<משה פינצי: בדיוק, בצורה - - -

ישראל אייכלר: כי אחת הבעיות הייתה כשכל אוטובוס היה צריך להגיע העירה ולחזור.

<משה פינצי: לא, לא, אז גם לזה נתנו מענה.

<משה פינצי: יש זירוז מסודר.

<משה פינצי: בחנו, גם עשינו גם טסט בשטח.

<משה פינצי: יש את זה ויש את הקווים – 173 או קווים רחוקים יותר.

ישראל אייכלר: כן, רגע, והם מגיעים עד הקבר הקווים האלה?

<משה פינצי: הם מורידים את האנשים ובאותו - - -

ישראל אייכלר: איפה, ברוזמרין?

<משה פינצי: ברוזמרין.

ישראל אייכלר: ושם עולים האנשים על השטאל?

<משה פינצי: כן, שם הם עולים וחוזרים חזרה.

<משה פינצי: חניונים יש בטדי.

<משה פינצי: קו 163 יהיה - - -

<שלומית אבינוח-קואולמן: יש פרסומים?

ישראל אייכלר: זה בטח יפורסם.

ישראל אייכלר: אני רוצה לשמוע יותר פרטים אצל שימי.

<משה פינצי: זה יפורסם גם על ידי המקומות הקדושים וגם ודאי דרך סיכום הוועדה.

ישראל אייכלר: כן, אנחנו רוצים לפרסם את זה.

<משה פינצי: זה גם הזדמנות וטוב שזה לפני ולא אחרי.

ישראל אייכלר: יש לכם גם דובר, שאני אשמח שהוא יודיע הודעות כאלה מאשר אחרות.

<משה פינצי: כן, גם אנחנו נצא בפרסום לגבי הסדרי התנועה והשטאלים.

<משה פינצי: כמו שאמרתי לגבי אירוע חירום חלילה, הואיל גם ואנחנו צריכים להרחיב גם את - - - אגב שנה שעברה, אני הייתי במקום ונתתי את האישור למעבר רגלי, כשנתנו אבטחה על הציר.

ישראל אייכלר: מה הייתה הסיבה אז?

<משה פינצי: אז נתקעו - - -

ישראל אייכלר: שנתקעו הרבה אנשים.

<משה פינצי: נתקע אוטובוס.

ישראל אייכלר: אז אולי נעשה את זה לכתחילה ולא בדיעבד?

<משה פינצי: לא, הניסיון אומר שהדרך הכי טובה להכניס את כמות האנשים הזו שאנחנו מדברים עליה, בשטאלים.

<משה פינצי: זה שונה ממירון בעניין הזה.

<קריאה: זו גם דרך ארוכה מאד.

<קריאה: אנחנו לא יכולים לטלטל שם - - -

<משה פינצי: זו דרך ארוכה.

<משה פינצי: זאת אומרת אם אנחנו מדברים על מיטיבי לכת - - -

<קריאה: צעירים כן.

ישראל אייכלר: אני מדבר על צעירים.

ישראל אייכלר: מה, אתה רוצה שבגילי אני אלך מרוזמרין וחזרה?

<קריאה: אבל אם נפתח את זה, אז אי אפשר יהיה להעביר יותר מכוניות.

<קריאה: לא זקנים, לא נשים, זה לא פשוט.

<משה פינצי: אז זהו, לגבי הסדרת התנועה, הרב אייכלר, אנחנו לא רוצים לבוא אחר כך לוועדה אחרת שמדברת - - -

ישראל אייכלר: לשאול למה הייתה התאונה.

<משה פינצי: אי אפשר בעולם לשלב תנועה רגלית ביחד עם תנועה - - -

ישראל אייכלר: לא, שקשישים ונכים בטנדרים קטנים, אפשר.

<קריאה: קלנועיות כמו במירון.

<משה פינצי: זה יסכן את האוכלוסייה.

<קריאה: אין במירון קלנועיות.

<משה פינצי: כשאני אפשרתי תנועה רגלית, זה היה בגלל שאין תנועה - - -

ישראל אייכלר: זה לא יכול ללכת יחד?

<משה פינצי: אי אפשר ללכת יחד, זו סכנה.

ישראל אייכלר: אפילו לא לנכים בלבד?

<משה פינצי: אפילו לא לנכים.

<משה פינצי: לגבי אוכלוסיות מיוחדות, גם בעניין הזה, כל אוכלוסייה מיוחדת, כל מי שנדרש, אנחנו נדע לתת מענה ברגישות ובצורך.

<משה פינצי: אנחנו ערוכים גם לנכים, גם למבוגרים ולכל סוגי האוכלוסייה המיוחדת.

<משה פינצי: לכלל הציבור תצא - - -

ישראל אייכלר: זהו, אני חושב שצריכה לצאת גם קריאה לציבור - אדוני, וזה שייך אליך - להגיד את השעות שעדיף לבוא.

ישראל אייכלר: לכתוב מראש – בואו בשעות.

ישראל אייכלר: ותגיד לי איזה שעות אגב מתי.

<יוסף שוינגר: בבוקר.

<יוסף שוינגר: תמיד משבע בבוקר עד שתים עשרה וחצי, אחת אפילו, זה השעות.

<מרים עדני: אולי אפשר גם לציין שאין עניין רוחני לקרוא את כל ספר תהילים.

ישראל אייכלר: אמרנו את זה.

<מרים עדני: לא, אולי אפשר לציין את זה גם בהודעה.

ישראל אייכלר: לא, לא.

ישראל אייכלר: אפילו אני אמרתי שאילו הייתי פוסק הלכות הייתי אומר ולא אמרתי.

<קריאה: אולי שהוועדה תקרא לרב אייכלר להיות פוסק.

ישראל אייכלר: זה רעיון.

<שלומית אבינוח-קואולמן: אנחנו רוצים אותו כיושב ראש הוועדה.

<משה פינצי: והדרת פני זקן.

<משה פינצי: לתת עדיפות גם לציבור עצמו.

<משה פינצי: אני אישית העליתי קודם כל זקנים ונשים על פני ציבור צעיר יותר.

<משה פינצי: לא צריך הלכה בשביל זה, את זה כולנו יודעים.

ישראל אייכלר: כן, ברור.

<משה פינצי: וגם את זה אפשר לקרוא לציבור להתנהג ב - - -

ישראל אייכלר: בכבוד.

<משה פינצי: בכבוד, כלפי אוכלוסיות חלשות יותר.

ישראל אייכלר: כתוב אתם ניצבים היום כולכם, בפרשה האחרונה של השנה הקודמת, אנשיכם, זקנכם ונשותיכם, כל איש ישראל, שתבואו לפי סדר, בכבוד.

ישראל אייכלר: קודם הזקנים, אחר כך ה - - -

<משה פינצי: אז במקרה הזה אנחנו שם בשביל לשרת את הציבור ולתת לו את הביטחון.

ישראל אייכלר: ולא כמו שהם באו בחטא המרגלים, שבאו כולם, הצעירים, לפני הזקנים.

ישראל אייכלר: אבל אתה אומר שהרעיון של הרגלי זה רק במקרה של חירום?

<משה פינצי: אנחנו מכחישים את האירוע הזה.

<משה פינצי: אנחנו רוצים לתת - - -

ישראל אייכלר: כי היו פניות כאלה מצד אנשים שנמצאים שם.

<משה פינצי: אני מבטיח לך, אדוני יושב הראש הוועדה, אחרי מסלול אחד שמי שפנה אליך היה עושה את זה ברגל, הוא היה אומר לך לחזור חזרה מהר מאד להגעה רכובה.

ישראל אייכלר: והרעיון לעשות את ההליכה הרגלית רק מהחומות?

ישראל אייכלר: זאת אומרת שהשטאל יסתובב ליד השער הצהוב?

<משה פינצי: גם שם אתה לא יכול לערב.

<משה פינצי: שוב פעם, התחבורה – התנועה הרכובה - - -

ישראל אייכלר: לא, במקום שהשטאל יחכה עד שהוא יוכל להיכנס בפנים, שיוריד שם וייתן לאנשים ללכת.

<יוסף שוינגר: אם יהיה פיק שלא יוכלו באמת להתמודד - - -

ישראל אייכלר: אולי בשעות מסוימות תיקחו בחשבון שתצטרכו להגיד לאוטובוס תוריד פה את כל הבריאים, כל הקשישים ניקח ברכבים.

<משה פינצי: אנחנו, כמו בכל נושא, בכל מבצע שאנחנו עושים, ככל הניתן שומרים לעצמנו את הגמישות המבצעית בתיאום עם כל הגופים.

ישראל אייכלר: בדיוק, לא להיות מקובעים.

<משה פינצי: אנחנו לא מקובעים.

<משה פינצי: נמצאים שם קצינים בכירים, נמצא שם מפקד התחנה, שתיכף יאמר את הדברים שלו.

<משה פינצי: אנחנו נמצאים שם.

<משה פינצי: מפקד המרחב יהיה שם.

<משה פינצי: בוודאי ובוודאי שמפקד המחוז מאשר את התכניות, רואה.

<משה פינצי: זאת אומרת המשטרה לוקחת את האירוע ה זה בשיא הרצינות.

ישראל אייכלר: זה האירוע הכי משמח שיש לכם.

<משה פינצי: היה לנו גם את שמעון הצדיק.

<משה פינצי: יש לנו מספיק אירועים במרחב קדם שאנחנו נערכים אליהם בצורה מקצועית ומסודרת.

ישראל אייכלר: טוב, תודה רבה, ניצב משנה פינצי.

ישראל אייכלר: עכשיו סגן ניצב שימי מרציאנו, המפקד בשטח.

ישראל אייכלר: היית פעם גם בכותל, נכון?

<משה פינצי: הוא היה מפקד התנועה של כל משטרת - - -

ישראל אייכלר: לא, לא, אני מדבר בכותל המערבי.

<שלומית אבינוח-קואולמן: בישיבה על הכותל.

<שימי מרציאנו: כן, כן, באותו הקשר.

<שימי מרציאנו: היינו בכל המקומות.

<שימי מרציאנו: אני רק רוצה לא להאריך ולהגיד רק כמה דברים.

<שימי מרציאנו: ראשית, כל הנוכחים פה כמעט מכירים את קבר רחל, אבל לא כולם מכירים אותו בזמן ההילולה.

<שימי מרציאנו: בזמן ההילולה מתחם הקבר מתפקד קצת שונה מהשגרה.

<שימי מרציאנו: קודם כל המקום זה קצת שונה מכל שאר המקומות בארץ בהיבט אחד, ויש לנו הרבה מקומות.

<שימי מרציאנו: יש לנו את שמעון הצדיק, יש לנו את שמואל הנביא, יש מחוץ לירושלים את הרשב"י.

<שימי מרציאנו: אף אחד לא דומה למקום הזה, משום שהמקום הזה נמצא במובלעת, זה אחד.

<שימי מרציאנו: שנית, הוא מקום שהוא ללא מוצא.

<שימי מרציאנו: כלומר אין לך כניסה אחת ויציאה מצד שני ולכן כל הבעייתיות.

<שימי מרציאנו: כי אחרת אפשר היה לעשות הרבה מאד דברים ולא היינו נמצאים כאן היום, כי הכל היה בסדר.

<שימי מרציאנו: כי בהילולות יש – איך זה נקרא – בשמואל הנביא שם, אנחנו לא מדברים על זה.

<שימי מרציאנו: כי יש שם כניסה אחת ויציאה שנייה.

<שימי מרציאנו: אז זה עיקר הבעיה.

<שימי מרציאנו: אנחנו למדנו ממה שהיה לנו שנה שעברה ובגלל זה יצרנו מקומות שאפשר יהיה להמתין.

<שימי מרציאנו: זה לא הרצון, אבל אחד מהדברים הכי חשובים שכל הנוכחים פה צריכים להבין ולהעביר את המסר הזה לכל אחד אחר שצריך להגיע, זה שתהיה המתנה.

<שימי מרציאנו: תהיה המתנה כדי להיכנס למתחם האירוע.

<שימי מרציאנו: זה הכל.

<שימי מרציאנו: אם אנחנו נבין את זה, אז הכל יהיה יותר סבלני.

<שימי מרציאנו: אי אפשר להכניס 75,000 איש בשלושה ימים - - -

ישראל אייכלר: מה הם השינויים שאתה עשית השנה לעומת השנה שעברה?

<שימי מרציאנו: במקום לתת את ההמתנה שתהיה על הצומת ולמתוח קו גידור ולהגיד זהו, לא נכנסים, אנחנו הכנסנו את כל האנשים פנימה לתוך רחוב הרוזמרין.

<שימי מרציאנו: יצרנו להם מקומות שהם יכולים להמתין ומשם אנחנו יכולים לווסת את האנשים לאוטובוסים.

ישראל אייכלר: מה זה נקרא?

ישראל אייכלר: שמתם אוהלים?

<שימי מרציאנו: לא.

ישראל אייכלר: אלא מה?

<שימי מרציאנו: כמו אוהלים, בלי אוהלים.

<שימי מרציאנו: פשוט.

ישראל אייכלר: מתחמים?

<שימי מרציאנו: מתחמים.

ישראל אייכלר: כמו תחנות מרכזיות.

<שימי מרציאנו: ממש כמו תחנה מרכזית.

<שימי מרציאנו: אנשים נכנסים לשלב א', משלב א' נכנסים לשלב ב' וממשיכים הלאה.

<שימי מרציאנו: ואז אנשים באופן הזה שהם רואים שהם מתקדמים ויש להם לאן להתקדם, רואים את האור, מה שנקרא, בקצה המנהרה ואז - - -

ישראל אייכלר: יש מקום שכבר עשו את זה, שזה עבד?

<שימי מרציאנו: עשו את זה בכנסיית הקבר, כשבאים לשם 10,000 איש.

<קריאה: להבדיל.

<קריאה: להבדיל.

<שימי מרציאנו: להבדיל.

ישראל אייכלר: יש עוד הבדל, שהם יש להם יותר סבלנות מהיהודים.

<שימי מרציאנו: ועושים את זה דרך אגב גם בכותל המערבי.

<קריאה: לא להבדיל.

<שימי מרציאנו: אז לא להבדיל גם בכותל המערבי.

<שימי מרציאנו: כשהמתחם של הכותל הפנימי מתמלא, אז אנחנו עושים את המתחמים האלה בכיכר גורן ולוקחים אותם אחורה.

<שימי מרציאנו: אז עושים את זה בכל מיני מקומות, גם באירועים אחרים תחת כיפת השמיים.

<שימי מרציאנו: עושים את זה בכל מקום.

ישראל אייכלר: ובשלב השני יחכה להם השטאל?

<שימי מרציאנו: כן, ואז לא ייווצר מצב שיש המונים שקופצים על אוטובוס ואז יכולים לגרום לפציעות או סתם למצב של אי נעימות, שאחד רודף אחרי השני.

<שימי מרציאנו: אנחנו יודעים לווסת את כמו האנשים הנדרשת ממתחם אחד למתחם השני, כך שמהרגע שהאוטובוס מגיע, המתחם השני יוכל ל - - -

ישראל אייכלר: מה יעשה אדם קשיש?

ישראל אייכלר: הוא גם יצטרך לעבור את כל השלבים של ההליכה עד לשאטל?

<שימי מרציאנו: כולם יצטרכו לעבור, אז יש לנו פה שכל ויכולת לתת פיתרון לכל אחד.

<שימי מרציאנו: כפי שאמרנו - - -

ישראל אייכלר: יהיו לכם טנדרים או שאטלים קטנים.

<שימי מרציאנו: כמו שאמר הסממ"ר, ברכב שלו וברכב שלי, אנשים שאנחנו רואים שלא יכולים – מעלים אותם וניקח אותם.

<שימי מרציאנו: זה כמות אנשים יחסית מצומצמת והם מקבלים את המענה במקום.

ישראל אייכלר: כן, אנשים זקנים.

<שימי מרציאנו: אבל אני רוצה להגיד דבר נוסף, ופה החשיבות של הוועדה.

<שימי מרציאנו: דיברתם על זה בחצי מילה, על הפרסום.

<שימי מרציאנו: אנחנו לא מאפשרים לכלי רכב פרטיים להגיע למתחם האירוע.

<שימי מרציאנו: אין דבר כזה.

<שימי מרציאנו: לכן זה הפרדה מהשגרה, כי לא מאפשרים לכלי רכב פרטיים להגיע למתחם האירוע.

<שימי מרציאנו: ולכן יש חשיבות לפרסם את לכל באי האירוע, לכל הקהל הרחב - - -

ישראל אייכלר: אז איפה יהיו החניונים של הרכב הפרטי?

<משה פינצי: בטדי.

<שימי מרציאנו: להגיע לאצטדיון טדי, זה אחד ולמלכי ישראל זה שניים.

ישראל אייכלר: פעם עמדו במדרכות על כל הכבישים.

<שימי מרציאנו: אין מדרכות.

<שימי מרציאנו: מגיעים למתחם מסודר בחניון המזרחי.

<שימי מרציאנו: אוטובוסים של אגד ימתינו להם שם.

ישראל אייכלר: לא, אני מדבר מעבר לרוזמרין, בדרך חברון היה.

<שימי מרציאנו: כל חנייה כזאת שהיא בניגוד לחוק, בעצם פוגעת בתנועה של האוטובוסים.

ישראל אייכלר: בדיוק, אז צריך גם את זה למנוע.

<שימי מרציאנו: דיברתם על מירון.

<שימי מרציאנו: השלב הבא בהיערכות הזו של האירוע, אני מניח שזה יהיה או שנה הבאה או צמוד אליה.

<שימי מרציאנו: אלה תהיינה ההערכות.

<שימי מרציאנו: אף אחד לא - - -

ישראל אייכלר: רק רכב ציבורי.

<שימי מרציאנו: כל הכבישים ייחסמו, יהיו הסעות מסודרות מאצטדיון טדי, ממתחם ה - - -

ישראל אייכלר: אבל זה מחייב אותנו להכין מספיק תחבורה ציבורי.

ישראל אייכלר: זו הבעיה במירון.

<שימי מרציאנו: אז אנחנו לא רוצים לדבר עכשיו מה לא יהיה.

<שימי מרציאנו: אני רק רוצה לומר שיש הסעות מסודרות כבר היום מהמתחם של המגזר החרדי במלכי ישראל ומאצטדיון טדי.

<שימי מרציאנו: אלה שאין לכם רכבים ובדרך כלל באים מהמגזר, עולים במלכי ישראל בהמוניהם, אין לנו איתם בעיה.

<שימי מרציאנו: אלא שיש לנו איתם בעיה זה אנשים עם אוטובוסים פרטיים וכלי רכב פרטיים.

<שימי מרציאנו: אותם אני מבקש מכל האנשים פה לפרסם בכל דרך אפשרית שלא יגיעו.

ישראל אייכלר: לא להגיע ברכב פרטי.

<שימי מרציאנו: יש שם מספיק אוטובוסים.

ישראל אייכלר: נרשום את זה – לא להגיע ברכב פרטי.

<שימי מרציאנו: לוקחים אותם בצורה מסודרת הכל.

ישראל אייכלר: בכל היום או רק בשעות מסוימות?

<שימי מרציאנו: בכל הימים.

<שימי מרציאנו: מיום שני בבוקר בשעה שמונה בבוקר ועד סיום ההילולה ביום שלישי בשעה 11 בלילה, ללא הפסקה.

ישראל אייכלר: במוצאי ההילולה תיקח בחשבון כל הלילה.

<שימי מרציאנו: אני אומר עד 11 בלילה של יום שלישי.

ישראל אייכלר: במוצאי ההילולה גם יהיה כל הלילה.

ישראל אייכלר: זה אולי עוד יותר מאשר - - -

<שימי מרציאנו: מגיעים עד לשעת סיום תפילת הערבית.

<שימי מרציאנו: זה הסוף.

<יוסף שוינגר: שנה שעברה זה עבד בסדר ובאמת היא הגיעה - - -

<שימי מרציאנו: עד סוף שעת ערבית.

<שימי מרציאנו: שבע, שמונה בערב.

<יוסף שוינגר: אבל הם לא פירקו את המתחם, עד ש - - -

ישראל אייכלר: כן, אבל קח בחשבון שאפילו בחצות יהיו.

<שימי מרציאנו: אנחנו לוקחים הכל בחשבון.

<שימי מרציאנו: אז אני לא רוצה לחזור על דברים שנאמרו.

ישראל אייכלר: כן, לא צריך.

<שימי מרציאנו: אבל אלה הדברים שבאמת הכי חשובים.

<שימי מרציאנו: המתחם שם יהיה צפוף.

<שימי מרציאנו: אנחנו רוצים שכולם יגיעו, לכן בנינו באמת תכנית שהיא אמורה להספיק לכולם.

<שימי מרציאנו: צריך לפרסם לכולם שיגיעו בשעות של הבוקר ולא להגיע כולם בשעות של הצהריים ביום שני.

ישראל אייכלר: כן, זה מאד חשוב.

<שימי מרציאנו: לא להגיע עם כלי רכב פרטיים, להגיע בצורה מסודרת עם הסעות שאגד עובד על זה קשה יחד עם המקומות הקדושים.

<שימי מרציאנו: אז אם אנחנו נדע לעמוד בזה ולא כל אחד יעשה מה שהוא רוצה, אני מניח שזה - - -

ישראל אייכלר: תודה רבה.

ישראל אייכלר: לפני שנעבור לעניין התחבורה, שהוא הבעיה המרכזית, אני רוצה לשמוע את שחר.

<שלומית אבינוח-קואולמן: שחר.

ישראל אייכלר: מה, את צריכה להגיד לי שחר?

ישראל אייכלר: אני כבר מעלות השחר מחכה לשחר.

<שחר פיירמן: את האמת שאת הרוב אמר המנכ"ל ו - - -

ישראל אייכלר: לא, אני רוצה שאתה תגיד מה שיהיה בשטח עצמו.

ישראל אייכלר: איך אתה מזרים את התנועה בפנים, איך לגרום לאנשים לזוז ולתת לאחרים להיכנס, דבר ראשון.

<שחר פיירמן: אמרנו את זה בשנים עברו, אנחנו אומרים את זה שוב.

<שחר פיירמן: ההילולה הזאת כמה ונופלת נכון, גם על תחבורה וגם על עזרת נשים.

<שחר פיירמן: עזרת נשים – אתה טענת ששמעת צעקות – יש לנו את הליווי של השוטרים, לא תמיד את זה, יש להם הוראה שההתערבות נעשית אך ורק במצב של אלימות או משהו כנגד.

<שחר פיירמן: המציאות היא שאם אנחנו לא מפנים את עזרת נשים, במו עינינו ראינו שהאוטובוס פורק אנשים לקבר רחל, הגיעה מציאות שהם פרקו אנשים ושם היה התור.

<שחר פיירמן: זאת אומרת האוטובוס כבר לא יכול היה להתקדם ומשם נהיה התור ואחריו לא יכלו להוריד את האנשים ונהיה מה שנהיה.

<שחר פיירמן: עזרת נשים זה דבר שאנחנו לוקחים אותו בצורה הכי רגישה שיש, כי הגברים איך שהוא מסתדרים בקטע הזה, הם מלומדים אולי קצת מחצרות החסידים וכו', להיכנס, לצאת ולספוג את זה.

<שחר פיירמן: אבל כל אישה, כפי שהרב שוינגר אמר, באה עם הרצון לסיים את ספר תהילים ליד המצבה ואנחנו לא יכולים להרשות את זה.

<שחר פיירמן: אז לפעמים זה גולש למציאות של צעקות או תגובות של אישה, שלא מקבלת את זה שנתנו לה רק כמה שניות להיות על הקבר, כי במציאות מסוימת זה נגיעה והחוצה.

<שחר פיירמן: לא כל הזמן.

<שחר פיירמן: אם עכשיו אין לחץ ואין לי עכשיו אוטובוסים רבים שנכנסים, הן נשארות.

<שחר פיירמן: הן עוברות לאט-לאט, יש להן את הדקה-שתיים-שלושה על המצבה.

<שחר פיירמן: אבל כשיש טיפה לחץ, ריח אפילו, אנחנו מיד עוברים למסלול, נגיעה בקבר והחוצה, כולל עזרה של הסדרנים, שמוציאים החוצה מהקטע החיצוני לכיוון העלייה לאוטובוסים.

<שחר פיירמן: זה אחד הדברים החשובים ביותר.

ישראל אייכלר: ראיתי פעם סרטון באומן שפשוט עומדים אנשים ועוד כשהוא עושה ככה, הוא כבר כמו בסרט נע.

<שחר פיירמן: הוא עושה דרישה ו- - -

ישראל אייכלר: דרישה והחוצה.

<שחר פיירמן: משעה 10.

<שחר פיירמן: בדרך כלל בערב ראש השנה, משעה לפני התיקון הכללי העולמי, הם בונים, אבל באומן, עוד פעם, יש ארבע-חמש כניסות למקום.

<שחר פיירמן: הם יכולים לבנות סירקולציה סביב הקבר, סביב הבניין של הקבר ואז כל אחד נכנס, נוגע וממשיך הלאה, אז כולם זוכים לנגוע.

ישראל אייכלר: יש פה הצעה, אני תיכף אגיד מי מציע את זה,לפתוח את השערים בקיר החיצוני ולהרחיב את מתחם הקבר, כשרוול העוטף את קבר רחל.

ישראל אייכלר: אתה יודע על מה מדובר?

<שחר פיירמן: מדובר על שאלה צבאית.

<שחר פיירמן: זה אומר להיכנס לתוך בית הקברות של בית לחם ולהפוך את זה.

<שחר פיירמן: זה שטח A.

<שחר פיירמן: מי ייתן לך אישור לדבר כזה, אין לי מושג.

ישראל אייכלר: זה לא הצעה מעשית אני מבין.

<שחר פיירמן: לא.

<שחר פיירמן: אתה גם תדרוך שם על קברים ויעשו לך את המוות.

<שחר פיירמן: אתה תדרוך שם על קברים, כי הקברים צמודים לבניין של הקבר.

ישראל אייכלר: טוב.

ישראל אייכלר: זה מה שביקשתי ממך לגבי התנועה שם.

ישראל אייכלר: לגבי ההיערכות, האם יש לך משהו לחדש?

<שחר פיירמן: אנחנו ברוך השם מצמצמים פערים מול המשטרה.

<שחר פיירמן: את הדרישות השנה הם לא הכפילו, הם בערך העלו אותן פי עשרה.

ישראל אייכלר: ואתה עומד בזה?

<שחר פיירמן: אני אומר את זה עם עין הרע לטובת המנכ"ל שלי, בסדר?

<שחר פיירמן: מה שנדרש, נדרש.

<שחר פיירמן: הם עושים עבודה יוצאת מן הכלל מבחינת כל ישיבה.

<שחר פיירמן: כל דבר נבדק לגופו, לראות מה צריך ואנחנו באמת משתדלים שלא יחסר שום דבר ממה שהם דרשו, לטובת המתפללים והעולים ליום היארצייט.

ישראל אייכלר: אז עכשיו אנחנו עוברים לחוליה המקשרת, שפעם היו קוראים לזה המקשר.

ישראל אייכלר: בלי הצלחה של אגד – אגד ממונה על זה, נכון?

ישראל אייכלר: בלי הצלחה של אגד – כל מה שהכנתם - יקום או ייפול על ההצלחה של אגד.

ישראל אייכלר: אז הרב יצחק רודיך, בבקשה.

ישראל אייכלר: תספר לנו מה אתם עושים.

<יצחק רודיך: קודם כל תודה.

<יצחק רודיך: אני רוצה לציין משהו שאני לא מרגיש שהיה בשנים קודמות כמו שהוא קיים השנה.

<יצחק רודיך: החשיבה מחוץ לקופסה והיצירתיות שהמשטרה לקחה את הפרויקט הפעם באמת תודה רבה גם לשימי וגם לפינצי על ההיערכות הזאת.

<יצחק רודיך: אנחנו הרבה יותר רגועים השנה מאשר כל שנה, כי התפיסה היא שונה גם בחשיבה ואני אפרט על מה אני מדבר.

<יצחק רודיך: קודם כל מיום שני בבוקר מבחינתנו המבצע מתחיל, אין כזה דבר שמצטברים שם אנשים.

<יצחק רודיך: אנחנו מבחינתנו ביום שני בבוקר מתחילים וגם ביום ראשון כמובן שאנחנו מתגברים את השירות הרגיל וכל נסיעה תהיה מוגבלת בכמה וכמה אוטובוסים.

<יצחק רודיך: מה שהשנה אנחנו עושים, שלא קיים כל שנה, מעבר להיערכות שהמשטרה דיברה עליה, אנחנו מביאים אוטובוסים ריקים למתחם הרוזמרין, שהם יהיו לטובת המפקדים במקום, שהם יוכלו להוציא.

<יצחק רודיך: זאת אומרת לא כל אוטובוס שמכניס אנשים הוא זה שמוציא, אלא גם אם אנחנו מזהים – המשטרה או קצין האג"מ שם שמרכז את הנושא, הוא מזהה איזו שהיא קיבולת יותר גדולה בכיכר הקבר, הוא מקבל מיידית אליו את האוטובוסים הריקים והוא מוציא את האנשים, כך שכמו שאמרת, הסירקולציה - - -

ישראל אייכלר: השאטלים מה שנקרא.

<יצחק רודיך: אגב הסירקולציה הייתה בל"ג בעומר.

<יצחק רודיך: דיבר על זה קצין התנועה של מחוז צפון.

<יצחק רודיך: זאת אומרת הסירקולציה תעבוד מאד מאד טוב לדעתי.

<יצחק רודיך: אני גם אמרתי למשטרה בישיבות שהיו אצל שימי בעיקר, קבר רחל זה מבחינתנו פרויקט של 48 שעות.

<יצחק רודיך: אנחנו כולנו יושבים פה מסביב לוועדה, אנחנו מדברים על השעה, שעתיים ושכולם פה ממוקדים - - -

ישראל אייכלר: הלילה ארוך.

<יצחק רודיך: שיש תמיד את הכותרות שאחרי 48 שעות של ישיבה ושל תפילה ושל ישיבות שנעשות חודשים, אז תמיד מתמקדים בשעתיים האלה, שכל העולם מסתכל מה קורה בשעתיים האלה.

<יצחק רודיך: אני חושב שגם בשעתיים הלאה יהיה בסדר.

<יצחק רודיך: כמו שהם אמרו, אנחנו מביאים גם ממלכי ישראל וגם מחניון טדי.

<שלומית אבינוח-קואולמן: אתם מפרסמים באגד?

<יצחק רודיך: ברור.

<יצחק רודיך: הפרסום נעשה על ידי המרכז למקומות קדושים.

<יצחק רודיך: אני גם חושב שההמלצה הזאת להפנות את האנשים לכיוון יום שלישי בבוקר, בפרט את האנשים המבוגרים והזקנים, זה הדבר הכי נכון שיכול להיות.

<יצחק רודיך: אנשים מגיעים ובאמת אין ספק שביום שני בלילה הולך להיות שם דוחק רב ובאמת אנשים מבוגרים לא צריכים להגיע בשעות האלה, עד כמה שניתן.

ישראל אייכלר: יש לי שאלה.

ישראל אייכלר: בשנה שעברה אני ראיתי במו עיני בביאן שם, ממש בתחילת הערב, כשעוד לא היה צריך להיות עומס ובקבר רחל לא היה עומס, העומס היה דווקא בגאולה שם למעלה, שלא היו מספיק אוטובוסים לקלוט את האנשים.

<יצחק רודיך: זה נכון ואנחנו הוספנו השנה כמעט 100 אוטובוסים לנסיעות, כלומר יותר מאשר שנה שעברה.

<יצחק רודיך: צריך לדעת ששנה שעברה זה התפרש על ארבעה ימים – חמישי, שישי ובעיקר מוצאי שבת וראשון.

<יצחק רודיך: השנה אנחנו מדברים על יום אחד, זאת אומרת יום שני בלילה ושלישי.

ישראל אייכלר: אבל יש לך מרחב, אין לך שבת באמצע.

<יצחק רודיך: ברור, ברור.

<יצחק רודיך: אני אומר, השנה אנחנו נהיה הרבה יותר - - -

ישראל אייכלר: אתה יכול להתחיל מיום שני עד יום רביעי בבוקר.

<יצחק רודיך: כן, אבל שנה שעברה זה היה בשבת, אז קודם כל רוב הציבור הגיע במוצאי שבת וזה התפרש חמישי-שישי.

ישראל אייכלר: אם אתה מפרסם למשל שביום שלישי בלילה עדיין תהיה תנועה, אז אנשים אולי ייצאו בערב.

<יצחק רודיך: נכון, אבל זה תלוי באנשים.

<יצחק רודיך: כולנו יודעים שכולם מגיעים ביום שני בלילה, בין עשר לשתיים בפרט מחוץ לעיר.

<יצחק רודיך: הם לטובת - - - שטאלים, כל ה-163, מה ש - - - אמר קודם, כל ה-163 שלא נכנסים ישירות לקבר, הם לא עוצרים - - -

ישראל אייכלר: והם יוצאים מיד, כן?

ישראל אייכלר: הם לא מחכים.

<יצחק רודיך: כן, כן.

<יצחק רודיך: הם יוצאים.

ישראל אייכלר: את מי הם מעלים שם?

<יצחק רודיך: לא, אני אסביר.

<יצחק רודיך: אנחנו כפופים למשטרה.

<יצחק רודיך: ברגע שהמשטרה רואה עומס, היא עוצרת את האוטובוסים.

ישראל אייכלר: לא, אבל אני שואל - - -

<יצחק רודיך: הרי כל האוטובוסים נכנסים ישר ה-163, גם מחניון טדי וגם ממלכי ישראל נכנסים ישר לתוך הקבר.

ישראל אייכלר: מה זה 163?

<יצחק רודיך: 163 זה הקו הרגיל.

ישראל אייכלר: זה לא מחוץ לעיר.

<יצחק רודיך: לא, לא.

<ישראל אפרייט: מי אישר לך להיכנס לקבר?

<יצחק רודיך: רק שנייה.

<יצחק רודיך: מי שמבחינתנו אנחנו רואים בשטח שהוא מגיע דרך אוטובוסים פרטיים או דרך מכוניות פרטיות לרוזמרין, לטובת זה יש את השטאלים, שהמשטרה זה לטובתה והם יכניסו את האנשים.

ישראל אייכלר: אבל הקו הרגיל עוצר, מוריד, מעלה נוספים ויוצא.

<יצחק רודיך: הקו הרגיל נוסע כמו שהוא נוסע כל השנה.

<יצחק רודיך: הוא נוסע, נכנס לקבר, מוריד.

<משה פינצי: זה בנוסף לשטאלים.

ישראל אייכלר: בנוסף לשאטלים, כמובן.

<יצחק רודיך: בדיוק, כן.

ישראל אייכלר: טוב, אז - - -

<שלומית אבינוח-קואולמן: רגע, הקמ"ט מהתחבורה רוצה להגיד משהו, ישראל אפריאט.

ישראל אייכלר: משרד התחבורה?

ישראל אייכלר: חשבתי שאת משרד התחבורה.

<ישראל אפרייט: הרב שוינגר, אולי לא הסבירו את זה בשנים, זו פעם ראשונה שאני מגיע לפה.

<ישראל אפרייט: אני גם המום, אני לא רואה פה אנשי צבא ולא אנשי מינהל אזרחי.

<ישראל אפרייט: הם הריבון בכלל.

<ישראל אפרייט: הקבר הזה הוא ביהודה ושומרון, הוא בכלל לא במדינת ישראל, ומכאן שנציג הריבון ביהודה ושומרון, או שזה המינהל האזרחי ומר שוינגר יודע את זה ולכן אני מתפלא שבכלל הם לא פה.

<ישראל אפרייט: ואני לתומי הגעתי כנציג משרד התחבורה ואני מוצא את עצמי כאיש מינהל אזרחי יחיד.

<ישראל אפרייט: הריבון בקבר - - -

<שלומית אבינוח-קואולמן: אני מנהלת הוועדה ובכל הישיבות אף פעם לא הוזמנו אנשי - - -

<ישראל אפרייט: אז אני מעדכן אותך שיש חוק גם ביהודה ושומרון וגם במדינת ישראל והריבון בכלל ביהודה ושומרון זה המינהל האזרחי.

ישראל אייכלר: אז אתה מייצג עכשיו את הריבון בכבודו ובעצמו.

<ישראל אפרייט: אני רוצה לעזור.

<ישראל אפרייט: אני פעם ראשונה.

<ישראל אפרייט: אני בדרך כלל יודע שאני מכיר את הדבר הזה, היה 1,500 איש, נחמד.

<ישראל אפרייט: היינו מגיעים לא בהילולה.

<ישראל אפרייט: לא יצא לי, מודה, אבל כשהגעתי זה לא היה כצעקתה, כי אין הרבה.

<ישראל אפרייט: גם כשזה התחיל, לא ידענו על נפחים כאלה.

<ישראל אפרייט: עכשיו אחרי חמש שנים אתה שומע כניסה של 78,000 תושבים.

<ישראל אפרייט: כאילו, זה - - -

ישראל אייכלר: אז אני רוצה לשאול אותך משהו שהייתי אמור לדעת.

<ישראל אפרייט: אז אני אסביר.

ישראל אייכלר: תשמע את השאלה.

ישראל אייכלר: לא שמעתי את השם שלך.

<ישראל אפרייט: ישראל אפרייט, קמ"ט תחבורה, המפקח על התחבורה ביהודה ושומרון.

ישראל אייכלר: והתפקיד שלך הוא קצין תחבורה של יהודה ושומרון?

<ישראל אפרייט: כן, של כל יהודה ושומרון והקבר ביהודה ושומרון.

<ישראל אפרייט: אני גם אחראי על הכבישים.

ישראל אייכלר: אתה דיברת וחשבתי כל הזמן שהפרוטוקול לא יודע מי מדבר.

<ישראל אפרייט: בקיצור מה שאני ראיתי שם, כשהגעתי לביקור ובדקנו את זה, כי באמת פינצי הזמין, פינצי עשה עבודה לדעתי חכמה.

<ישראל אפרייט: הפעם הוא אמר אני מביא את כולם, אני רוצה להקשיב, אני רוצה לשמוע וזה חכם וזה נכון, ולו מהסיבה שתדע שיש נתונים עליהם ותקבל החלטה לא על בסיס נתונים חלקיים.

<ישראל אפרייט: בהיבט התעבורתי הם הכניסו אוטובוסים מפרקיים.

<ישראל אפרייט: הכבישים והכיכר שנמצאת שם בכלל לא מותאמים למפרקיים.

<ישראל אפרייט: התשתיות לא מתאימות בכלל למפרקיים.

<ישראל אפרייט: לכן אני שאלתי גם את נציג אגד באיזה סמכות.

<ישראל אפרייט: עד כמה שאני יודע הוא פועל על פי הנחיות המפקח על התעבורה ולא על דעת עצמו.

<ישראל אפרייט: ולכן מפרקי לא יכול להיכנס בתשתיות הקיימות.

<ישראל אפרייט: בכיכר הזאת כשעושים רדיוס, המפרקי לא יכול להיכנס.

<ישראל אפרייט: שנית, הקטע של מדרכות – אין מדרכות בקבר.

<ישראל אפרייט: כל המדרכות הקיימות זה מדרכות מילוט, חצי מטר, שבן אדם שנתקע יכול לפתוח את הדלת.

<ישראל אפרייט: זה לא אמור להיות להליכה בכלל.

<ישראל אפרייט: אנחנו בנינו את זה, או יותר נכון כל המקום הזה בכלל על פי צו תפיסה צבאי.

<ישראל אפרייט: אין בו תב"ע.

<ישראל אפרייט: זה לא נעשה בהליך אזרחי.

<ישראל אפרייט: כל מה שנעשה שם זה על פי צו אלוף וזה על פי צו תפיסה.

<ישראל אפרייט: לכן בהיבט שלנו אנחנו בוא נאמר מופתעים כל פעם כשמישהו עושה שם שינוי, כי אסור לעשות את הדבר הזה.

<ישראל אפרייט: זה בנייה בלתי חוקית.

<ישראל אפרייט: זה חייב אישור.

<ישראל אפרייט: פה במקום הזה למעשה צריך להיות ענף תשתית - - -

ישראל אייכלר: אם אתה מדבר עוד מילה מישהו יגיש בג"ץ, עתירה לסגור את הקבר ביום ההילולה.

<ישראל אפרייט: זה מה שאני חושש.

ישראל אייכלר: ובג"ץ יקבל את העתירה.

<ישראל אפרייט: כבוד הרב, זה מה שאני חושש, כי צריך לדעת את המרחב ומה עושים גם בחלק הזה, כי מישהו עוד יכול לעשות ודבר כזה יכול לפגוע, אם אנחנו לא ניערך ולא נבדוק את הדבר הזה שמתנהל נכון.

ישראל אייכלר: מה אתה אומר למעשה?

<ישראל אפרייט: למעשה מה שצריך לעשות שם, שיהיו בריאים, בלי עין רעה ובשמחה, שמחה גדולה, לכמות של 1,500 לא צריך לעשות כלום, אבל כשמכניסים כבר 12,000 בשעת שיא או בסדר גודל כזה, צריך להתאים לזה את התשתיות גם בתוך הקבר עצמו.

<ישראל אפרייט: לעשות מודל מירון.

<ישראל אפרייט: אתה לא חייב שום אישור של אף אחד, כי אני פשוט מכניס את כולם ברגל.

<ישראל אפרייט: אין פה עניין של כניסת רכב, אין פה עניין של אוטובוסים.

<ישראל אפרייט: אפשר להיכנס עם קלנעיות.

<ישראל אפרייט: בקטע שלנו, אני חושב שצריך להסדיר את המקום, מר שוינגר, כמו שאתה עושה בהר שמואל עם המינהל האזרחי ונדמה לי שגם תקצבו אותך שם.

<ישראל אפרייט: לבוא ולראות איך מסדירים את המקום ומתאימים אותו.

<ישראל אפרייט: לי כואב - - -

<יוסף שוינגר: אני העליתי את זה במהלך השנה בדיונים עם המינהל האזרחי, חיים בן חיים, שאול בטיש, אחמד בן חור, כולם יודעים מהדרישות שלנו, אנחנו מעלים את זה, אין ויכוח שאתם ריבון.

<יוסף שוינגר: לבוא עכשיו, כמה ימים לפני ההילולה ולהעלות את זה, נראה לי יותר - - -

<ישראל אפרייט: אני לא הוזמנתי כמינהל אזרחי.

<ישראל אפרייט: אני הוזמנתי כמשרד התחבורה.

<יוסף שוינגר: סלח לי, תן לי לסיים.

<יוסף שוינגר: זה נראה לי יותר ממוזר אפילו.

<ישראל אפרייט: אני בסך הכל מאיר.

<ישראל אפרייט: זה לא מוזר.

<יוסף שוינגר: איפה הייתם כל השנים?

<ישראל אפרייט: זה לא מוזר.

ישראל אייכלר: לא, אבל הוא שואל שאלה פשוטה, למה אנחנו הזמנו אותו.

<ישראל אפרייט: יש חוק.

<ישראל אפרייט: אני לא קבעתי אותו.

<יוסף שוינגר: זה לא קשור אליהם.

ישראל אייכלר: אז אני אחראי שלא הזמנו אותם, כי אני רואה בזה עניין אזרחי ולא עניין צבאי.

<ישראל אפרייט: אני לא הייתי צריך לדבר על זה.

ישראל אייכלר: אני לא מתערב בנושאים הביטחוניים ולכן אני לא מזמין אנשי ביטחון.

ישראל אייכלר: אני מדבר על עניין בטיחותי ולכן אני מזמין את משטרת ישראל.

ישראל אייכלר: משטרת ישראל אחראית בירושלים על הביטחון האזרחי, ולכן הם מוזמנים.

<ישראל אפרייט: יהודה ושומרון זה סמכות מח"ט.

ישראל אייכלר: איתן הבר סיפר לי שרבין הצליח להוציא מערפאת הסכמה שהשטח הזה יהיה שייך לישראל ולא לפלסטינים.

ישראל אייכלר: השטח הזה הוא בתחום ירושלים.

<ישראל אפרייט: נכון לרגע זה, זה שיש הסכמות, בסדר, אבל יש גם חוק.

ישראל אייכלר: בסדר גמור.

ישראל אייכלר: שמענו את דבריך וזה נרשם בפרוטוקול ואני מבטיח לך, מר ישראל, שמיד אחרי ההילולה אני אבקש מהמנהלת להוציא מכתב למינהל האזרחי, שאנחנו רוצים לקיים איתם דיון בחודש כסלו על השנה הבאה ונעלה את כל הדרישות שלך, מה שאתה אומר שצריך לעשות.

<ישראל אפרייט: אבל העניין זה שזה כבר כמה שנים מתנהל.

<ישראל אפרייט: זה לא ייגמר לעולם אם לא יתקיים פעם אחת דיון רציני שיסדיר את זה לאורך זמן, שלפחות נדע מתי הדבר הזה יתפקד.

ישראל אייכלר: כן.

ישראל אייכלר: הזמן רץ ואני רוצה לתת למד"א.

<ישראל אפרייט: דבר אחרון.

<ישראל אפרייט: אני מהיבט שלי כמפקח תעבורה והיות וזו אחריות שלי, אני גם אמרתי את זה לפינצי, המקום הזה לא מותאם לאוטובוסים.

<ישראל אפרייט: המקום הזה לא מותאם למה שנעשה שם.

<ישראל אפרייט: בהיבט שלי זה לא עומד בשום הנחייה תחבורתית.

<ישראל אפרייט: ההמלצה שלי לעשות את מודל מירון.

ישראל אייכלר: מה זאת אומרת, ברגל?

<ישראל אפרייט: מירון, בהיבט שלי, להגיע לשער למעלה, מלמעלה שירדו ברגל ויעלו.

<יוסף שוינגר: מה עושים עם זקנים וקשישים?

<ישראל אפרייט: לגבי אנשים מבוגרים, יד שרה וכל מיני כאלה שיש לכם קשר אליהם, שיביאו כלים מתאימים, יורידו אותם ויוציאו.

<יוסף שוינגר: והם ייסעו שם בין ההמונים?

ישראל אייכלר: לא, רגע, רגע.

ישראל אייכלר: כמו שעזר מציון במירון.

ישראל אייכלר: זו הצעה מאד מעשית.

ישראל אייכלר: אפשר לא לקבל את זה, אבל - - -

<יוסף שוינגר: לא, לא, לא, רגע, רגע.

ישראל אייכלר: תן לשוינגר לדבר.

<יוסף שוינגר: אני קצת יודע, לא כמוכם, אני טיפה יודע מה קורה במירון.

<ישראל אפרייט: מי שרוצה לקחת את האחריות, אני מתנגד.

<יוסף שוינגר: הבנתי.

<יוסף שוינגר: יש מסלול מיוחד במירון שקוראים לו מסלול חירום.

ישראל אייכלר: דרך בורמה.

<יוסף שוינגר: זה אחד הבורמות, יש שתיים.

<יוסף שוינגר: מיוחד להסעת נכים.

<יוסף שוינגר: לכן הנתיב הזה לא קיים בדרך לקבר רחל.

<יוסף שוינגר: אי אפשר אפילו לעשות היקש, כי תוואי השטח והכניסות והיציאות אפילו לא מזכירות ולו ברמז.

<יוסף שוינגר: אני רוצה להגיד שהמינהל האזרחי לאורך כל השנה יודע בדיוק את המצב התחבורתי.

<יוסף שוינגר: הנושא עלה והועלה ולא יודע.

<יוסף שוינגר: אני מרגיש קצת לא בנוח עם הקטע הזה.

<יוסף שוינגר: אנחנו מעלים את זה פה - - -

<ישראל אפרייט: חבל שלא זימנו אותנו.

<יוסף שוינגר: אני מסביר לך שזה לא הדיון.

<יוסף שוינגר: אתה לא נמצא בדיון, עכשיו זה דיון לפני אירוע.

<יוסף שוינגר: אני אומר לך שלאורך - - -

<ישראל אפרייט: כי הוא אירוע ביהודה ושומרון, הוא לא אירוע בירושלים.

<יוסף שוינגר: תן לי רגע להשלים משפט.

<יוסף שוינגר: אז אני עונה לך שלאורך כל השנה אנחנו - - -

ישראל אייכלר: לא סיפרתי לך מה שערפאת הסכים?

ישראל אייכלר: אתה לא מסכים?

<ישראל אפרייט: לא, לא קשור אלי.

<ישראל אפרייט: אני קטונתי.

<ישראל אפרייט: מי שהריבון זה ראש המינהל.

<יוסף שוינגר: שאול בטיש - - -

<ישראל אפרייט: אני במקרה פה ואני אומר - - -

ישראל אייכלר: אז תגיד לראש המינהל שערפאת הסכים עם יצחק רבין שהרצועה הזאת תישאר בריבונות ישראל.

ישראל אייכלר: ה-400 מטרים האלה.

<יוסף שוינגר: הנושא עלה.

<יוסף שוינגר: כל מה שאתה העלית, זה מועלה בפגישות עם המינהל - - -

ישראל אייכלר: פורוש, חנן פורת זיכרונו לברכה.

<ישראל אפרייט: עוד נקודה קטנה.

<יוסף שוינגר: תשאל את שאול בטיש.

<יוסף שוינגר: אתה יכול לשאול את חיים בן חיים.

<יוסף שוינגר: אתה יכול לשאול את חזמי.

<יוסף שוינגר: אתה יכול לשאול את אחמד.

<יוסף שוינגר: אני יכול להגיד לך, עם כולם אנחנו מדברים באופן שוטף.

<ישראל אפרייט: אני טוען שההיבט שלך הוא בטיחותי.

<ישראל אפרייט: בהיבט הבטיחותי המתקן הזה לא בנוי לכמות אנשים כזו.

<ישראל אפרייט: השתיות שם לא מותאמות ואני רואה בעיה בטיחותית.

<ישראל אפרייט: לכן בהיבט שלי, אני לא מפקד האירוע.

<ישראל אפרייט: מפקד האירוע, הנה, יושב פה.

<ישראל אפרייט: הוא לוקח על עצמו את האחריות.

<ישראל אפרייט: אני בהיבט שלי הבעתי את הדעה שלי שזה לא מתאים.

<ישראל אפרייט: זה לא מתאים לא בטיחותית, לא עומד בהנחיות תחבורתיות.

<ישראל אפרייט: מפה, מי שלוקח את האחריות שיידע גם אם חס וחלילה, שהוא יצטרך להתמודד איתם.

<ישראל אפרייט: אני גם אומר את זה ושזה יירשם בפרוטוקול.

<ישראל אפרייט: מפקח התעבורה באיו"ש מתנגד לדבר הזה, לא עומד בהנחיות, לא בנוי - - -

<יוסף שוינגר: חבל ש - - -

ישראל אייכלר: רגע, רגע, תן לו, הפרוטוקול רושם.

ישראל אייכלר: ההמלצה שלך היא לאפשר לציבור להיכנס רגלית?

<ישראל אפרייט: באופציה אחרת ולא באמצעות רכב ממונע, כי הוא לא בנוי.

<ישראל אפרייט: השטח הזה לא בנוי לזה.

ישראל אייכלר: בסדר, אז זה נרשם ואמרת את זה.

ישראל אייכלר: זה מאד חשוב.

ישראל אייכלר: עכשיו שחר, תענה.

<שחר פיירמן: אני חייב לענות על זה.

ישראל אייכלר: תענה, אבל בקצרה, כי אנחנו מיצינו את העניין.

<שחר פיירמן: מה שכבודו ישראל אומר, לא עומד בקנה אחד עם המח"טים ועם כל אנשי הביטחון, זה צה"ל.

<שחר פיירמן: הם לא מאשרים הליכה רגלית קבועה בשום אופן.

<שחר פיירמן: גם לא מג"ב.

ישראל אייכלר: טוב שאמרת את זה לפרוטוקול כדי שנדע.

<שחר פיירמן: אין.

<שחר פיירמן: מה שמאשרים זה החריג.

ישראל אייכלר: בסדר.

ישראל אייכלר: אני רוצה לאפשר - - -

<שחר פיירמן: הרב יוסף, לעשות הליכה רגלית, כבר - - - אולי יש את הכל מסביב, 24 שעות ביממה שאין להם את זה.

ישראל אייכלר: אני רוצה לאפשר לגברת מרים עדני, שאנחנו הוועדה לפניות הציבור דבר ראשון, אז היא פנתה אלינו בשתי נקודות.

ישראל אייכלר: אז כדי לאפשר לקצר את הדבר, אחת פתיחת השערים, שכבר העליתי את זה, והדבר השני שהצעת, בבקשה, הליכה רגלית, נכון?

<שלומית אבינוח-קואולמן: הליכה רגלית.

<מרים עדני: אדוני יושב הראש, תודה רבה.

<מרים עדני: אני רוצה להודות לכל הצוותים ולרב שוינגר, לשחר שנמצא בקבר רחל מעלות השחר עד רדת השחר, לחברת אגד שממש כל הזמן דואגת לשירות תקין וסביר למתפללים.

<מרים עדני: לגורמי המשטרה והצבא שנמצאים פה אמנם, אבל באמת תודה רבה.

<מרים עדני: אנחנו מאד מעריכים את העבודה הזאת.

<מרים עדני: אני מייצגת את הקרן למורשת קבר רחל, שלפני כ-10 שנים יזמה - ואני רוצה להשתמש במילים שאמר אחד הדוברים קודם – של לצאת קצת מהקופסא.

<מרים עדני: הקרן למורשת קבר רחל יזמה את שיפוץ קבר רחל וגם דאגה להשגת 5 מיליון דולר לשיפוץ קבר רחל, שעברו דרך הסוכנות היהודית והמקומות הקדושים.

<מרים עדני: ברוך השם המקומות הקדושים שיפצו את קבר רחל והוא מפואר ומסודר.

<מרים עדני: צורך התכנית הייתה באמת לקרות והרחיב את המתחם, כדי ליצור איזו שהיא תשתית יותר טובה ויותר בריאה מכוונת כמות יותר גדולה של אנשים וכמובן של נשים שמגיעות לא פי ארבעה, אלי פי חמישה ולפעמים פי עשרה מכמות הגברים.

<מרים עדני: כאשר באמת מתחם הגברים הוא יותר גדול ממתחם הנשים.

<מרים עדני: התכנית הזאת מתוארת כאן.

<מרים עדני: בזמנו גם דיברתי עם האדריכל ירון - - - שבנה את הבונקר של קבר רחל.

<מרים עדני: קבר רחל היה מוקף בחומות שנמצאות כאן, בגובה של למעלה מ-10 מטרים וקבר רחל עצמו הוא בונקר.

<מרים עדני: אין שום סיבה היום להשאיר את זה, משום שהחומות האלה, שמטרתן להגן על המתפללים מבחינה ביטחונית והמגמה היא לבנות קירוי שיהיה מהחומות עד לאחר הכיפה.

<מרים עדני: דבר שייתן מענה להרחבת המקום ולקליטת יותר מתפללים ומתפללות וירחיב את מתחם האתר עד איפה שנמצאת הישיבה והיישוב היהודי שכרגע מ- - - מאחורי קבר רחל, ששם יש שטח ענק ואפשר לנסות למצוא פתרונות יצירתיים ליציאה מכיוון אחר כדי ליצור את המצב הביטחוני והבטיחותי, כדי לא לגרום לאסונות בעת הצורך - - -.

<מרים עדני: הרעיון הזה, כל פעם שאני מדברת עם שחר אז הוא אומר כן, התכנית בכיוון, אבל אנחנו מדברים על תכנית שכבר קיימת 10 שנים ויש כסף.

<מרים עדני: חלק מהכסף מומש.

ישראל אייכלר: שאני אבין, את מדברת על קירוי אותה סמטה שמובילה אותנו לישיבה של הרב פורת, לעשות תקרה ואז כאילו כל זה זה מתחם קבר רחל.

ישראל אייכלר: נו, מה הבעיה בזה?

<מרים עדני: אני מתכוונת מהכניסה, מהורדת המתפללים עד לאחר הישיבה, כל האזור הזה.

ישראל אייכלר: אבל את רוצה שיפתחו גם בצד השני יציאה?

<מרים עדני: אני חושבת ש - - -

ישראל אייכלר: את זה הם אמרו לך שזה לא בא בחשבון.

<מרים עדני: זה לא הנקודה.

<מרים עדני: אני חושבת שלמציאת היציאה מהצד השני צריך באמת פה שיקולים ולנסות לבדוק עם המינהל האזרחי מה אפשרי ומה לא אפשרי.

ישראל אייכלר: כן, אז מה את כן רוצה?

<מרים עדני: אבל ברגע שיפתחו את כל השערים, האדריכל שבנה את קבר רחל, את הבונקר, בנה - - -

ישראל אייכלר: בסדר גמור, אז יש לכם התנגדות לזה?

ישראל אייכלר: אני מניח שביום ההילולה זה ממילא מלא באנשים.

<שלומית אבינוח-קואולמן: זה לא רלבנטי להיום.

<מרים עדני: אני חייבת להגיד שזה לא רלבנטי לשבוע הבא, אבל זה רלבנטי לשנה הבאה.

ישראל אייכלר: חשבתי שאת רוצה לעכשיו.

ישראל אייכלר: עכשיו ממילא אנשים עומדים שם, נכון?

<מרים עדני: נכון.

<שחר פיירמן: גם אם נפתח את השערים, בהילולה אנחנו נסגור אותם בשביל שיהיה סדר בין גברים לנשים.

<מרים עדני: נכון, אבל - - -

<שחר פיירמן: אז זה לא שייך לעניין של ההילולה.

<שחר פיירמן: זה לא שייך.

ישראל אייכלר: טוב מאד, אז - - -

<מרים עדני: לא, אבל אני מדברת לא רק על פתיחת השערים, אני מדברת על בניית הקירוי.

ישראל אייכלר: בניית קירוי, זה דבר שאף אחד לא יתנגד לזה.

<מרים עדני: נכון, אבל זה דבר שמתעכב.

ישראל אייכלר: זה לא שייך לוועדה שלנו.

<יוסף שוינגר: אבל מה זה קשור לדיון עכשיו?

<שלומית אבינוח-קואולמן: זה לא רלבנטי.

<מרים עדני: זה רלבנטי לשנה הבאה, זה לא רלבנטי לעכשיו.

<יוסף שוינגר: מה יהיה אם יהיה הקירוי?

<יוסף שוינגר: מה יקרה?

<מרים עדני: שהמתחם יהיה מורחב - - -

ישראל אייכלר: שזה יהיה רחב יותר.

ישראל אייכלר: היום אתה עושה - - -

<יוסף שוינגר: היום הנשים לא יוצאות בחוץ בלי הקירוי?

ישראל אייכלר: אבל רגע, נדמה לי שאתה עושה סככה.

ישראל אייכלר: שחר, יש שם סככה, נכון, על השטח שהיא מדברת יש סככה ביום ההילולה.

<יוסף שוינגר: יש סככה.

<שחר פיירמן: בוודאי.

ישראל אייכלר: יש שם סיכוך, לא עומדים בשמש.

<שחר פיירמן: יש שם סיכוך, בוודאי.

<מרים עדני: הילדים זורקים אבנים והחיילים זורקים כדורי דמע, אז בעצם מה שקורה זה שכל המתפללות, זה פשוט - - -

<שחר פיירמן: אין דבר כזה ביום ההילולה.

<שחר פיירמן: אין דבר כזה ביום ההילולה, הוראה חד משמעית.

<שחר פיירמן: המשטרה יודעת את זה.

<שחר פיירמן: המח"ט יודע את זה.

<שחר פיירמן: אין שימוש באמצעים כאלה ביום ההילולה.

ישראל אייכלר: יופי, טוב שאמרת את זה.

<מרים עדני: אני חושבת שצריך להתייחס לקבר רחל לא רק ביום ההילולה.

<מרים עדני: אני חושבת שצריך להתייחס לקבר רחל גם כן ביום יום.

ישראל אייכלר: בסדר.

ישראל אייכלר: אני מציע דבר כזה, היות ואני רוצה לקיים דיון בעוד חודש בערך – המנהלת תקבע את התאריך עם המינהל האזרחי לגבי מה שאמר מר אפריאט.

ישראל אייכלר: יכול להיות שבדיון ההוא את גם תבואי ותציעי את ההצעות שלך.

ישראל אייכלר: יש לנו אז זמן.

ישראל אייכלר: רק את מד"א עוד לא שמענו.

ישראל אייכלר: בבקשה, מי הדובר?

<רונן בשארי: רונן בשארי.

ישראל אייכלר: בבקשה, איך אתם ערוכים?

<רונן בשארי: אין לי מה להוסיף הרבה.

<רונן בשארי: אלף אנחנו מתואמים גם עם כוחות רפואה הצבאיים וגם עם משטרת ישראל.

<רונן בשארי: הכניסה המבצעית מתואמת ומאושרת כמובן עם המקומות הקדושים ועם כל הדברים הנדרשים.

<רונן בשארי: בהתאם לשינויים אנחנו עושים את הפרישה המבצעית כמו ששימי תיאר פה לגבי ההתכנסות של האנשים ולגבי הקבר עצמו.

<רונן בשארי: בסך הכל אנחנו מפעילים בכל התכניות את הלקחים משנים קודמות.

<רונן בשארי: בסך הכל אין לנו לקחים משמעותיים שמשפיעים על ההיערכות.

<רונן בשארי: כמובן שהעניין המרכזי זה אירוע רב נפגעים והתייחסו לזה פה אנשי המשטרה לגבי הפינוי בחירום של האנשים בהליכה וכמובן הקבוצה של - - -.

ישראל אייכלר: תודה רבה, אני רוצה לסכם את הדיון.

<משה פינצי: כבוד יושב הראש, אם אפשר להוסיף רק משפט אחד לאור הדברים שנאמרו פה.

<שלומית אבינוח-קואולמן: גם משרד התחבורה לא דיברו.

ישראל אייכלר: את רצית לדבר?

<מורן יונה: בעיקרון ההיערכות הייתה לפי ההנחיות של המשטרה.

<מורן יונה: - - -

ישראל אייכלר: מה?

<מורן יונה: אני אומרת שההיערכות לימי ההילולה הייתה בהתאם להנחיות של המשטרה.

ישראל אייכלר: מה שהיא אומרת חשוב מאד, כי הייתה פה כאילו עמדה של משרד התחבורה שמתנגדת לכל הדבר.

<מורן יונה: כן, אז יש פה - - -

ישראל אייכלר: מה עמדת משרד התחבורה בעניין הזה, מה אמרת?

<מורן יונה: העמדה היא שבעיקרון יש הנחיות מהמשטרה ואם המשטרה אומרת להכניס וזה.

<מורן יונה: אם יש עניין עם המינהל, אני חושבת שצריך להסדיר את זה.

<שלומית אבינוח-קואולמן: לקיים דיון נפרד.

ישראל אייכלר: בסדר.

ישראל אייכלר: אז משרד התחבורה מסכים שנעשה דיון נפרד אחרי ההילולה.

ישראל אייכלר: בבקשה.

<משה פינצי: אני רק רוצה להדגיש פה לכולם.

<משה פינצי: התכנון המבצעי שלנו, כולל הסדרי התנועה, נעשה במצב של הקבר כמו שהוא היום.

<משה פינצי: כשנכנסים האוטובוסים כשאין לנו אפשרות לתת את ההליכה הרגלית.

<משה פינצי: זה הגודל של הקבר.

<משה פינצי: זה המקום ובהתאם לזה אנחנו תכננו את המסלול המבצעי ואת התכנון המבצעי.

<משה פינצי: אגב, מר אפריאט היה איתנו והסכים על השינוי שאנחנו מדברים עליו.

<ישראל אפרייט: אבל צריך לעשות תכנית הנדסית ולאשר במינהל האזרחי - - -

<משה פינצי: אגב, מחר מגיע מהנדס של העירייה.

<משה פינצי: הכל מבוצע בהתאם ל- - -

<ישראל אפרייט: לא, לא, צריך אישור של המינהל האזרחי.

<ישראל אפרייט: זה מה שאני מבקש.

ישראל אייכלר: רבותי אני רוצה לסכם את הדיון.

ישראל אייכלר: עברנו כבר את הזמן.

<ישראל אפרייט: אסור לי.

<ישראל אפרייט: לי אין סמכות לאשר דבר כזה.

<ישראל אפרייט: לא - - -

ישראל אייכלר: אני לא רוצה להגיד בפעם השלישית שיאסר ערפאת כבר נתן לנו אישור.

ישראל אייכלר: אני לא צריך אישור של מישהו אחר.

ישראל אייכלר: הוא אישר לרבין ריבונות ישראלית על ה-400 מטרים האלה.

<שחר פיירמן: הוא הריבון בשטח.

ישראל אייכלר: הוא הריבון.

<יוסף שוינגר: סליחה, בכל הדיונים משתתף המטכ"ל של המינהל - - -

ישראל אייכלר: אל תתחיל בויכוח.

ישראל אייכלר: סיכמנו, סגרנו, הוא אמר דברים נכונים.

ישראל אייכלר: מר אפריאט אמר דברים נכונים שאנחנו צריכים לדון על זה אחרי ההילולה, כדי שבשנה הבאה כן הכל יהיה ערוך כמו שצריך.

<מרים עדני: צריך להעניק מעמד מוניציפאלי לקבר רחל.

<מרים עדני: לקבר רחל אין מעמד מוניציפאלי.

ישראל אייכלר: כן.

ישראל אייכלר: מי יהיה ראש העיר שם?

<קריאה: שחר.

ישראל אייכלר: שחר – מוסכם על כולם.

<יצחק רודיך: אני רק רוצה לומר שמבחינת אגד אנחנו עובדים על פי רישיון של משרד התחבורה.

<יצחק רודיך: הקו הזה מגיע כל השנה לקבר רחל.

<יצחק רודיך: יש לנו קו 163 וזה מה שיעבוד גם עכשיו.

<יצחק רודיך: שנית, אף אחד לא מחליט.

<יצחק רודיך: מבחינתנו מדובר באירוע שמגיעים אליו 70,000 איש דה-פקטו.

<יצחק רודיך: אנשים מגיעים.

<יצחק רודיך: השאלה איך נערכים לזה וזה מה שנעשה כרגע.

<יצחק רודיך: נערכים לזה בצורה - - -

<שחר פיירמן: זאת אומרת אם תרצה או לא תרצה, יגיעו 75,000 איש.

<יצחק רודיך: בצורה הכי בטוחה ותודה רבה למשטרה על העבודה היפה.

ישראל אייכלר: הוועדה מברכת על הפקת הלקחים שנעשתה לקראת ההילולה השנה, ממה שהיה בשנים הקודמות ומקווה שהשנה הכל יזרום באופן מוסדר ולא יהיו כישלונות ולא יהיו כשלים.

ישראל אייכלר: שמענו דיווח על ההיערכות של כל הגורמים והוועדה מבקשת לפרסם בציבור את דרכי ההגעה להילולת קבר רחל בכל אמצעי התקשורת של האנשים שמתפללים שם ושמעוניינים להגיע.

ישראל אייכלר: שיידעו שלא ניתן להגיע ברכב פרטי ובהסעות פרטיות החל מיום שני בשמונה בבוקר עד יום שלישי מאוחר בלילה.

ישראל אייכלר: הוועדה משבחת את הרצון ומקווה שזה יבוצע – של המרכז הארצי למקומות קדושים ושל המשטרה ושל כל הגורמים הנוגעים בדבר, לקרוא לציבור לפזר ולבזר את שעות ההגעה לקבר רחל, בעיקר משבע בבוקר עד אחת בצהריים, כדי להוריד את העמוס משעות אחר הצהריים והלילה.

ישראל אייכלר: הוועדה מבקשת שכל אחד שמגיע לשם יתחשב בציבור שקשה לו להגיע ויגיע באותן שעות שזה אפשרי.

ישראל אייכלר: הוועדה שמעה מהמשטרה על התכנית של ההמתנה של השלבים בצומת הרוזמרין, שתהיה כרוכה בהמתנה ואנחנו מקווים שזה יצליח, כי אנחנו מאד חוששים שמה ייווצר לחץ של ציבור גדול ואני לא יודע איך יתמודדו.

ישראל אייכלר: הוועדה קראה למשטרה ולכל הגורמים להתייחס אל האנשים בכבוד ולהזרים את התנועה; וגם לציבור להתאזר בסבלנות, כדי שכולם יוכלו להגיע ולהתפלל.

ישראל אייכלר: בכוונת הוועדה לקיים דיון לאחר ההילולה, בהשתתפות אנשי המינהל האזרחי והמקומות הקדושים וגם כל הגורמים, לאחר ההילולה, כדי לבדוק את התשתיות של המקום, את הבינוי ואת הצרכים התחבורתיים בסביבת הקבר.

ישראל אייכלר: אני רוצה להודות למנהל הרשות למקומות הקדושים, הרב יוסף שוינגר, שאנחנו עוד נטריח אותו הרבה פעמים ולשחר הגדול מכולם, שעומד על המשמר מעלות השחר עד עלות השחר בקבר רחל.

ישראל אייכלר: יהי רצון שכל התפילות יתקבלו ברצון.

ישראל אייכלר: תודה רבה.